pythainlp/thai-wiki-dataset-v3 huggingface dataset:
เมย์เดย์

เมย์เดย์ ตรงกับวันที่ 1 พฤษภาคม และหมายถึงวันหยุดราชการหลายอย่าง ในหลายประเทศ เมย์เดย์มีความหมายเหมือนกันกับวันแรงงานสากล หรือวันแรงงาน วันที่มีการเดินขบวนประท้วงทางการเมืองและการเฉลิมฉลองซึ่งจัดขึ้นโดยกลุ่มคอมมิวนิสต์ อนาธิปไตย สังคมนิยม และกลุ่มปฏิบัติการหัวรุนแรง เมย์เดย์ยังถือว่าเป็นวันหยุดในหลายประเทศ
== วันแรงงานสากล ==
เมย์เดย์สามารถหมายถึงการเฉลิมฉลองของแรงงานหลายอย่างซึ่งจัดขึ้นเมื่อวันที่ 1 พฤษภาคม เพื่อระลึกถึงการเรียกร้องให้ลดชั่วโมงการทำงานเหลือแปดชั่วโมงต่อวัน ในการนี้ เมย์เดย์ได้ถูกเรียกว่า วันแรงงานสากล หรือวันแรงงาน แนวคิดของ "วันหยุดคนงาน" เริ่มต้นขึ้นในออสเตรเลียในปี ค.ศ. 1856 หลังจากชัยชนะของสโตนเมสัน และวันที่ 22 เมษายน เป็น "วันแปดชั่วโมง" ซึ่งเป็นวันหยุดราชการ ด้วยแนวคิดได้แพร่ขยายไปทั่วโลก จึงมีการเลือกวันที่ 1 พฤษภาคมให้เป็นการเฉลิมฉลองโดยองค์การคอมมิวนิสต์สากลที่ 2 สำหรับผู้ที่มีส่วนเกี่ยวข้องในกรณีอื้อฉาวเฮย์มาร์เก็ต ค.ศ. 1886
เมย์เดย์ได้กลายมาเป็นการเฉลิมฉลองทั่วโลกถึงความสำเร็จทางสังคมและเศรษฐกิจของขบวนการผู้ใช้แรงงาน
== อ้างอิง ==
วันสำคัญ
วันหยุดที่ไม่เกี่ยวข้องกับทางศาสนา
عيد العمال
Ден на труда и на международната работническа солидарност
আন্তর্জাতিক শ্রমিক দিবস
Devezh al labourerien
Dia Internacional dels Treballadors
Arbejdernes internationale kampdag
1ê Gulane
Tago de la Laboro
Día Internacional de los Trabajadores
روز جهانی کارگر
Vappu
Fête du Travail
Día Internacional dos Traballadores
Mba'apohára Ára
[במאי]
[rada]
[munka ünnepe]
Hari Buruh
Fyrsti maí
მშრომელთა საერთაშორისო დღე
노동절
Roja Karker û Kedkarên Cîhanê
Меѓународен ден на трудот
മേയ്‌ ദിനം
Hari Pekerja
ကမ္ဘာ့အလုပ်သမားနေ့
मे दिवस
Dag van de Arbeid
Første mai
Arbeidernes internasjonale kampdag
Święto Pracy
Dia do Trabalhador
Ziua Muncii
Первое мая (праздник)
Jurnata ntirnazziunali dû travagghiu
Međunarodni praznik rada
May Day
Praznik dela
Празник рада
Första maj
மே நாள்
1 Mayıs İşçi Bayramı
День міжнародної солідарності трудящих
Ngày Quốc tế Lao động
Lô-tōng-cheh
หอยทอด

หอยทอด (c=蠔仔餅|p=Háo zǐ bǐng) เป็นอาหารจีนชนิดหนึ่ง ประกอบด้วย แป้ง ไข่และหอย หอยทอดมีสองชนิดคือแบบแป้งกรอบและแบบแป้งนิ่ม แบบแป้งนิ่มนั่นใช้หอยนางรมผสมกับแป้ง เครื่องปรุงรส ทอดในกระทะที่ร้อนจัด ใส่ไข่ โดยแป้งที่ใช้เป็นแป้งใส เหนียว เสิร์ฟในกระทะร้อน พร้อมถั่วงอกและซอสพริก มีชื่อเป็นภาษาจีนแต้จิ๋วว่า ออส่วน (蚝煎) แบบแป้งกรอบถ้าใช้หอยนางรมเรียก ออลัวะ (蠔烙) ถ้าใช้หอยแมลงภู่เรียก ไช่ลัวะ (蚌烙) แต่ส่วนใหญ่เข้าใจว่าเป็นอาหารไทย  เหมือนอาหารจีนอีกหลาย ๆ ชนิดที่มาจากประเทศจีนแล้วนำมาปรับเปลี่ยนให้เข้ากับความชอบของคนไทย หอยทอดที่ทำขายในแต่ละท้องถิ่นและมีเอกลักษณ์เป็นของตนเอง ได้แก่
เยาวราช แป้งหอยทอดมีลักษณะเหลืองกรอบ
ตลาดน้ำท่าคา จังหวัดสมุทรสงคราม แป้งเหนียวยืด หนา ไม่กรอบ
อำเภอโพธาราม จังหวัดราชบุรี ใส่ไข่มาก แป้งมีลักษณะคล้ายไข่เจียว 
ตำบลบ่อแร่ อำเภอโพธิ์ทอง จังหวัดอ่างทอง จะผสมแป้งจาก 3 ชนิด และไข่เป็ด เพื่อให้แป้งมีสีเหลืองทองแห้งและกรอบ และไม่ชุ่มน้ำมัน มักจะใช้กับหอยแมลงภู่

ในปี พ.ศ. 2560 สภาอาหารริมทางโลกได้ยกให้หอยทอดเป็นหนึ่งในสามเมนูอาหารริมทางที่ดีที่สุดของกรุงเทพมหานคร
== อ้างอิง ==
อาหารจากหอย
อาหารจากไข่
อาหารข้างถนน
อาหารจีน
อาหารไต้หวัน
อาหารไทย
อาหารมาเลเซีย
อาหารสิงคโปร์
การพิจารณาเนือร์นแบร์คครั้งหลัง

การพิจารณาเนือร์นแบร์คครั้งหลัง หรือชื่ออย่างเป็นทางการว่า การพิจารณาอาชญากรสงครามต่อหน้าคณะตุลาการทหารเนือร์นแบร์ค หมายถึงการพิจารณาทางทหาร 12 คดีซึ่งพิจารณาความผิดฐานอาชญากรรมสงครามซึ่งมีสมาชิกผู้นำทางทหาร การเมืองและเศรษฐกิจที่ยังมีชีวิตอยู่ของนาซีเยอรมนีเป็นจำเลย การพิจารณามีขึ้น ณ ตำหนักยุติธรรม เนือร์นแบร์ค หลังจากสงครามโลกครั้งที่สอง ตั้งแต่ ค.ศ. 1946 ถึง 1949 หลังจากการพิจารณาอาชญากรสงครามสำคัญต่อหน้าศาลทหารระหว่างประเทศแล้ว
== เบื้องหลัง ==
ถึงแม้ว่าเดิมทีแล้วฝ่ายสัมพันธมิตรมีแผนจะจัดการพิจารณาระหว่างประเทศมากกว่าหนึ่งที่ศาลทหารระหว่างประเทศ ความแตกแยกที่เพิ่มมากขึ้นระหว่างฝ่ายสัมพันธมิตรผู้ชนะสงคราม (สหรัฐอเมริกา สหราชอาณาจักร ฝรั่งเศส และสหภาพโซเวียต) ทำให้การจัดการพิจารณาเพิ่มขึ้นอีกนั้นไม่สามารถเป็นจริงในทางปฏิบัติได้ อย่างไรก็ตาม กฎหมายสภาควบคุม ฉบับที่ 10 ซึ่งสภาควบคุมฝ่ายสัมพันธมิตรได้ออกเมื่อวันที่ 20 ธันวาคม ค.ศ. 1945 ซึ่งให้อำนาจแก่ทางการผู้ยึดครองใด ๆ พิจารณาโทษอาชญากรสงครามที่ต้องสงสัยในเขตยึดครองของทางการนั้น ๆ ซึ่งอาศัยอำนาจตามกฎหมายนี้ ทางการสหรัฐเดินหน้าหลังจากการพิจารณาคดีเนือร์นแบร์คครั้งแรกสิ้นสุดลงแล้ว และจัดการพิจารณาอีกสิบสองคดีในเนือร์นแบร์ค ผู้พิพากษาในการพิจารณาเหล่านี้ล้วนแต่เป็นชาวอเมริกัน เช่นเดียวกับพนักงานอัยการ หัวหน้าทนายความสำหรับการฟ้องคดีอาญาคือ พลจัตวา เทลฟอร์ด เทย์เลอร์ ในเขตยึดครองอื่น ๆ ได้มีการจัดการพิจารณาที่คล้ายกันด้วย
== การพิจารณา ==
การพิจารณาทั้งสิบสองต่อหน้าคณะตุลาการทหารเนือร์นแบร์คนี้มีขึ้นระหว่างวันที่ 9 ธันวาคม ค.ศ. 1946 ถึง 13 เมษายน ค.ศ. 1949 ประกอบด้วย
การพิจารณาแพทย์ (9 ธันวาคม ค.ศ. 1946 - 20 สิงหาคม ค.ศ. 1947)
การพิจารณามิลช์ (2 มกราคม - 14 เมษายน ค.ศ. 1947)
การพิจารณาตุลาการ (5 ตุลาคม - 4 ธันวาคม ค.ศ. 1947)
การพิจารณาโพฮล์ (8 เมษายน - 3 พฤศจิกายน ค.ศ. 1947)
การพิจารณาฟลิค (ค.ศ. 19 เมษายน - 22 ธันวาคม ค.ศ. 1947)
การพิจารณาอีเกฟาร์เบน (27 สิงหาคม ค.ศ. 1947 - 30 กรกฎาคม ค.ศ. 1948)
การพิจารณาตัวประกัน (8 กรกฎาคม ค.ศ. 1947 - ค.ศ. 19 กุมภาพันธ์ ค.ศ. 1948)
การพิจารณารูเอสฮาอา (20 ตุลาคม ค.ศ. 1947 - 10 มีนาคม ค.ศ. 1948)
การพิจารณาไอน์ซัทซกรุพเพน (29 กันยายน ค.ศ. 1947 - 10 ตุลาคม ค.ศ. 1948)
การพิจารณาครุพพ์ (8 ธันวาคม ค.ศ. 1947 - 31 กรกฎาคม ค.ศ. 1948)
การพิจารณาคณะรัฐมนตรี (6 มกราคม ค.ศ. 1948 - 13 เมษายน ค.ศ. 1949)
การพิจารณากองบัญชาการทหารสูงสุด (30 ธันวาคม ค.ศ. 1947 - 28 ตุลาคม ค.ศ. 1948)
== ผล ==
รวมทั้งหมดแล้ว จำเลย 142 คน จากทั้งหมด 185 คน ถูกตัดสินว่ามีความผิดในอย่างน้อยหนึ่งข้อหา 24 คนได้รับโทษประหารชีวิต ซึ่งในจำนวนนี้ 11 คนได้รับการลดโทษเหลือจำคุกตลอดชีวิต 20 คนถูกตัดสินจำคุกตลอดชีวิต 98 คนมีโทษจำคุกระยะเวลาลดหลั่นกันไป และอีก 35 คนถูกตัดสินว่าไม่มีความผิด จำเลย 4 คนจำเป็นต้องออกจากการพิจารณาเนื่องจากปัญหาสุขภาพ และจำเลย 4 คนทำอัตวินิบาตกรรมระหว่างการพิจารณา
โทษจำคุกระยะเวลานานจำนวนมากถูกลดโทษลงอย่างมากตามคำสั่งของผู้ตรวจการใหญ่ จอห์น เจ. แมคคลอย ในปี ค.ศ. 1951 และโทษประหารชีวิต 10 คนจากการพิจารณาไอน์ซัทซกรุพเพนถูกลดลงเหลือโทษจำคุก ในปีเดียวกัน ได้มีการนิรโทษผู้ที่ได้รับโทษจำคุกไปเป็นจำนวนมาก
== อ้างอิง ==
The NMT proceedings at the Mazal Library.
An overview .
A more detailed overview.
A summary  เขียนโดย เบนจามิน เบ. เฟเรนคซ์.
การพิจารณาคดีเนือร์นแบร์ค
จอนโจ เชลวีย์

จอนโจ เชลวีย์ (Jonjo Shelvey) เกิดเมื่อวันที่ 27 กุมภาพันธ์ ค.ศ. 1992 เป็นนักฟุตบอลตำแหน่งกองกลางชาวอังกฤษ ปัจจุบันเล่นให้กับเล่นกับนิวคาสเซิล ยูไนเต็ด ในระดับพรีเมียร์ลีกเคยเป็นตัวแทนฟุตบอลทีมชาติอังกฤษอายุไม่เกิน 19 ปี ที่เขาเป็นกัปตันทีม (ปัจจุบันเล่นอยู่ในทีมชุดใหญ่) ก่อนหน้านั้นเขาเล่นให้กับสโมสรฟุตบอลชาร์ลตันแอทเลติก ที่เขาเป็นผู้เล่นที่อายุน้อยที่สุดที่เคยมีมาของทีมชุดใหญ่ของสโมสร โดยลงเล่นเมื่ออายุ  16 ปี 59 วัน เขาย้ายไปยังสโมสรฟุตบอลลิเวอร์พูลด้วยค่าตัว 1.7 ล้านปอนด์ และได้ถูก สโมสรฟุตบอลแบล็กพูล ยืมตัวไปในปี 2011
==อ้างอิง==
ผู้เล่นในพรีเมียร์ลีก
ผู้เล่นสโมสรฟุตบอลลิเวอร์พูล
ผู้เล่นสโมสรฟุตบอลสวอนซีซิตี
นักฟุตบอลชาวอังกฤษ
นักฟุตบอลทีมชาติอังกฤษ
บุคคลจากรอมฟอร์ด
นักฟุตบอลจากลอนดอน
แอกโซลอเติล

แอกโซลอเติล (axolotl) หรือ อาโชโลตล์ (นาอวตล์: āxōlōtl; ) เป็นสัตว์ครึ่งบกครึ่งน้ำในอันดับซาลาแมนเดอร์ชนิดหนึ่ง มีลักษณะใกล้เคียงกับซาลาแมนเดอร์เสือ (A. tigrinum) ซึ่งอยู่ในวงศ์และสกุลเดียวกัน โดยที่ชื่อ "แอกโซลอเติล" นั้น มาจากชื่อของเทพเจ้าโชโลตล์ (Xolotl) ซึ่งเป็นพระเจ้าแห่งความตายตามความเชื่อของชาวแอซเท็ก
แอกโซลอเติลเป็นซาลาแมนเดอร์ขนาดเล็ก ที่มีถิ่นที่อยู่ค่อนข้างจำกัด โดยจะพบได้เฉพาะทะเลสาบหรือพื้นที่ชุ่มน้ำใกล้กับกรุงเม็กซิโกซิตี ประเทศเม็กซิโกเท่านั้น จุดเด่นของแอกโซลอเติลก็คือ มีพู่เหงือกสีแดงสดซึ่งเป็นอวัยวะช่วยในการหายใจซึ่งติดตัวมาตั้งแต่ฟักออกจากไข่ โดยที่ไม่หายไปเหมือนกับสัตว์ครึ่งบกครึ่งน้ำจำพวกอื่น เช่น กบหรือซาลาแมนเดอร์ชนิดอื่น ซึ่งที่ถือได้ว่าเป็นสิ่งมหัศจรรย์อีกประการหนึ่งของแอกโซลอเติล คือ เมื่ออวัยวะไม่ว่าส่วนใดของร่างกายขาดหายไปจะสามารถซ่อมแซมตัวเองได้ ไม่ว่าจะเป็นอวัยวะภายนอกหรืออวัยวะสำคัญภายในร่างกาย เช่น หัวใจ ปอด
แอกโซลอเติลยังเป็นสัตว์ที่ไม่มีเปลือกตา และของเหลวที่ขับออกมาเป็นของเสียออกจากร่างกายก็ไม่ใช่ปัสสาวะ แต่เป็นน้ำที่ผ่านเหงื่อ อีกทั้งยังมีสีผิวแตกต่างกันหลากหลายด้วย เช่น สีน้ำตาลเข้ม สีดำ สีส้ม สีขาวตาดำ หรือแม้กระทั่งสีขาวตาแดงหรือสภาพที่เป็นอัลบิโน โดยทั้งนี้ที่เป็นแบบนี้ เพราะแอกโซลอเติลเป็นสัตว์ที่มีวิวัฒนาการแบบย้อนกลับเพื่อให้เข้าได้กับสภาพแวดล้อมที่อยู่อาศัย
แอกโซลอเติลมีความยาวเต็มที่ประมาณ 30 เซนติเมตร แต่โดยทั่วไปจะมีขนาดเฉลี่ย 15 เซนติเมตร ใช้เวลาโตเต็มที่ประมาณ 18-24 เดือน มีอายุยืนยาวประมาณ 15 ปี โดยอาศัยในน้ำที่มีอุณหภูมิไม่เกิน 20 องศาเซลเซียส ซึ่งจัดว่าค่อนข้างเย็น กินสัตว์น้ำขนาดเล็กเป็นอาหาร เช่น ปลาขนาดเล็ก กุ้ง หอยชนิดต่าง ๆ รวมถึงไส้เดือนดินหรือไส้เดือนน้ำ  เป็นต้น ขยายพันธุ์เมื่ออายุได้ 5 เดือนจนถึงโต ซึ่งขึ้นอยู่กับความถี่และคุณภาพของอาหาร รวมถึงอุณหภูมิกับคุณภาพของน้ำด้วย มีรายงานว่ามีตัวผู้ที่พร้อมผสมพันธุ์มีอายุต่ำกว่า 6 เดือนอยู่พอสมควร โดยที่ตัวผู้เมื่อเข้าสู่วัยเจริญพันธุ์จะมีความยาว 7 นิ้ว ขณะที่ตัวเมียมีแนวโน้มที่จะเข้าสู่ช่วงวัยนี้ช้ากว่าตัวผู้ 1-2 เดือน ตัวผู้มีลักษณะโคนหางที่ใหญ่และยาวกว่าตัวเมีย ฤดูการขยายพันธุ์อยู่ในเดือนมิถุนายนถึงธันวาคมในแต่ละปี ซึ่งในสถานที่เลี้ยงพบว่าสามารถขยายพันธุ์ได้ทุกช่วงเดือนของปี ไข่ใช้เวลาฟักประมาณ 2 สัปดาห์
สถานะในธรรมชาติของแอกโซลอเติลจัดอยู่ในภาวะเสี่ยงขั้นวิกฤติต่อการสูญพันธุ์ เนื่องจากถูกคุกคามอย่างหนักในถิ่นที่อยู่จากมนุษย์และยังตกเป็นอาหารของสัตว์ขนาดใหญ่กว่าตามห่วงโซ่อาหาร เช่น นกกินปลา ปลาขนาดใหญ่ เป็นต้น
นอกจากนี้แล้ว แอกโซลอเติลยังกลายเป็นสัตว์เลี้ยงของผู้นิยมเลี้ยงสัตว์แปลก ๆ อีกด้วย โดยนิยมเลี้ยงในตู้ปลาเช่นเดียวกับปลาสวยงามทั่วไป ในประเทศไทย บางครั้งแอกโซลอเติลจะถูกเรียกว่า "หมาน้ำ"
==อ้างอิง==
==แหล่งข้อมูลอื่น==
เว็บไซต์แอกโซลอเติล 
วงศ์แอกโซลอเติล
สัตว์สะเทินน้ำสะเทินบกที่เป็นสัตว์เลี้ยง
สัตว์ที่พบในประเทศเม็กซิโก
สิ่งมีชีวิตเฉพาะถิ่น
จังหวัดนามูร์

นามูร์ (Namur) เป็นจังหวัดหนึ่งในแคว้นวอลลูนของประเทศเบลเยียม ทางตะวันตกมีพื้นที่ติดต่อกับจังหวัดแอโน ทางเหนือติดต่อกับจังหวัดวอลลูนบราบันต์และจังหวัดลีแยฌ ทางตะวันออกติดต่อกับจังหวัดลักเซมเบิร์กของประเทศเบลเยียม และทางใต้ติดต่อกับจังหวัดแอนและจังหวัดอาร์แดนของประเทศฝรั่งเศส
จังหวัดนามูร์มีเมืองหลวงชื่อเดียวกันกับจังหวัด และมีพื้นที่ 3,675 ตารางกิโลเมตร ประกอบด้วยเขต 3 เขต ซึ่งแบ่งออกเป็นเทศบาลรวม 38 เทศบาล จังหวัดนามูร์มีแม่น้ำสายหลักคือแม่น้ำเมิซซึ่งไหลผ่านทางตอนใต้ของจังหวัด
== เขตการปกครอง ==
จังหวัดนามูร์ประกอบด้วย 3 เขต (arrondissement) ได้แก่ เขตดีน็อง เขตนามูร์ และเขตฟีลิปวีล
ไฟล์:Arrondissement Dinant Belgium Map.png|เขตดีน็อง
ไฟล์:Arrondissement Namur Belgium Map.png|เขตนามูร์
ไฟล์:Arrondissement Philippeville Belgium Map.png|เขตฟีลิปวีล
แบ่งเป็นเขตตุลาการ (arrondissement judiciaire) ได้ 2 เขต ได้แก่ เขตตุลาการดีน็องและเขตตุลาการนามูร์
ไฟล์:Judicial Arrondissement Dinant Belgium Map.PNG|เขตตุลาการดีน็อง
ไฟล์:Arrondissement Namur Belgium Map.png|เขตตุลาการนามูร์
และแบ่งย่อยเป็น 69 เทศบาล (commune) ดังแผนที่นี้
NamenGemeenten.png
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการของจังหวัดนามูร์
 
นามูร์
แคว้นวอลลูน
ร็อบบี ฟาวเลอร์

รอเบิร์ต เบอร์นาร์ด ฟาวเลอร์ (Robert Bernard Fowler; เกิด 9 เมษายน ค.ศ. 1975) เป็นอดีตนักฟุตบอลและผู้จัดการทีมชาวอังกฤษ ฟาวเลอร์เป็นที่จดจำเมื่อครั้งเล่นให้กับลิเวอร์พูลใน 2 ช่วงเวลา และเขายังเป็นผู้ทำประตูสูงสุดเป็นอันดับ 6 ในประวัติศาสตร์ของพรีเมียร์ลีก ฟาวเลอร์ยิงประตูรวม 183 ประตูให้กับลิเวอร์พูล โดย 128 ประตูในพรีเมียร์ลีกสำหรับลิเวอร์พูล (162 ประตูรวมกับทุกสโมสร) ต่อมาเขาย้ายทีมไปเล่นให้กับ ลีดส์ยูไนเต็ด และ แมนเชสเตอร์ซิตี ก่อนจะกลับมายังลิเวอร์พูลอีกครั้งในเดือนมกราคม ค.ศ. 2006
หลังจากนั้น 18 เดือนเขาเกือบจะได้เซ็นสัญญากับสโมสรฟุตบอลคาร์ดิฟฟ์ซิตี เขาปฏิเสธการเซ็นสัญญา 1 ปี เนื่องจากเป็นสัญญาแบบจ่ายเมื่อเล่น และได้เซ็นสัญญากับสโมสรฟุตบอลแบล็กเบิร์นโรเวอร์ส เป็นเวลา 3 เดือน กับสัญญาจ่ายเมื่อเล่น ต่อมาในเดือนธันวาคม ค.ศ. 2008 เขาออกจากทีมแบล็กเบิร์นและเดินหน้าไปเล่นฟุตบอลอาชีพกับฟุตบอลออสเตรเลีย สำหรับการลงเล่นในฐานะนักฟุตบอลทีมชาติอังกฤษ เขาลงแข่ง 26 นัด ยิงประตูได้ 7 ประตู
หลังจากเลิกเตะฟุตบอล เขาได้รับงานเป็นผู้ฝึกสอนให้กับเมืองทอง ยูไนเต็ดของประเทศไทย ตามด้วยบริสเบน โรอาร์ของประเทศออสเตรเลีย และอีสต์เบงกอล ในไอ-ลีก ของประเทศอินเดีย
== สถิติอาชีพ ==
=== สโมสร ===
แหล่งข้อมูล:
== เกียรติประวัติ ==
=== ลิเวอร์พูล ===
เอฟเอคัพ: 2000–01
ฟุตบอลลีกคัพ: 1994–95, 2000–01
ยูฟ่าคัพ: 2000–01
ยูฟ่าซูเปอร์คัพ: 2001
ยูฟ่าแชมเปียนส์ลีก รองชนะเลิศ: 2006–07
=== อังกฤษ ===
UEFA European Under-18 Football Championship (1): 1993
=== ส่วนตัว ===
PFA Young Player of the Year (2): 1995, 1996
UEFA Fair Play Award (1): 1997
Premier League Player of the Month (2): December 1995, January 1996
PFA Team of the Year (1): 1996
North Queensland Fury Player of the Year (1): 2010
North Queensland Fury Players Player of the Year (1): 2010
North Queensland Fury Golden Boot (1): 2010
Perth Glory Golden Boot (1): 2011
== อ้างอิง ==
== แหล่งข้อมูลอื่น ==
Perth Glory profile 
Goal.com profile 
Robbie Fowler player profile  at cardiffcityfc.co.uk
Robbie Fowler player profile at liverpoolfc.tv
นักฟุตบอลชาวอังกฤษ
นักฟุตบอลทีมชาติอังกฤษ
ผู้เล่นสโมสรฟุตบอลลิเวอร์พูล
ผู้เล่นสโมสรฟุตบอลลีดส์ยูไนเต็ด
ผู้เล่นสโมสรฟุตบอลแมนเชสเตอร์ซิตี
ผู้เล่นสโมสรฟุตบอลแบล็กเบิร์นโรเวอส์
ผู้เล่นสโมสรฟุตบอลเมืองทอง ยูไนเต็ด
ผู้เล่นในพรีเมียร์ลีก
ผู้เล่นในฟุตบอลโลก 2002
บุคคลจากลิเวอร์พูล
ผู้เขียนอัตชีวประวัติชาวอังกฤษ
นักฟุตบอลจากลิเวอร์พูล
ผู้จัดการทีมสโมสรฟุตบอลเมืองทอง ยูไนเต็ด
นางงามจักรวาล 1954

นางงามจักรวาล 1954 (Miss Universe 1954) เป็นการจัดการประกวดนางงามจักรวาลครั้งที่ 3 จัดในวันที่ 25 กรกฎาคม พ.ศ. 2497 (ตามเวลาในประเทศไทย) ณ เมืองลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 33 คน จากทั่วโลก โดยมี คริสเตียน มาร์เทล นางงามจักรวาลปี 1953 มอบมงกุฏให้กับ มีเรียม สตีเวนสัน สาวงามวัย 21 ปี จากประเทศสหรัฐอเมริกา ครองตำแหน่งนางงามจักรวาลประจำปีนี้
== ผลการประกวด ==
===ลำดับที่===
===รางวัลพิเศษ===
== ผู้เข้าประกวด ==
มี 33 ผู้เข้าประกวด ต่อไปนี้
- ชาเลน แลนเดอร์
- อิวาน่า โอลกา คิสลิงเกอร์  †
- เชอร์ลี่ย์ บลิสส์
- คริสเตียน นิคเกิร์ต
- มาเรีย มาร์ธา แฮ็คเกอร์ โรช่า
-  จอยซ์ แมรี่ แลนดรี
- กลอเรีย เมสิน่า
- มาเรียน แมคเคียว
- ไอซิส ฟินเลย์
- เมอร์น่า รอส
- เลนิต้า ไอริสโต้
- แจคเกอลีน เบียร์
- เรจิน่า เอิร์นส์ต์
- ริก้า เดียลลิน่า
- ลิเลียม ปาดิลล่า
- เวอร์จิเนีย ลี
- อวิว่า ปีเออร์
- มาเรีย ปาเลียนิ
-  มิเอโกะ คอนโดะ
- แค ซอน-แฮ
- เอลวิร่า คาสติโญ่
-  โมอานานุย แมนลีย์
- โมน่า สตอร์เนส
- ลิเลียน่า ตอร์เร่
- อิสซาเบลล่า เวลาร์ด
- เบซิลด้า โอคัมโป
- ลูซี่ ซานติเอโก้
- มาร์จอรี่ วี
- แรกนิลด์ โอลอสสัน
- อมรา อัศวนนท์
- อนา โมเรโน่
- มิเรียม สตีเวนสัน
- อเวลิน อันเดรด
==รายละเอียดใน ปี 1954==
(สาวชาวอเมริกาคนแรก)ชนะเลิศคว้ามงกุฎได้เป็นครั้งแรกของประเทศ
ประเทศที่เข้ารอบในปีที่แล้วด้วย ได้แก่ , , , , , ,  และ 
,  และ  เข้ารอบครั้งล่าสุดเมื่อปี 1952
,  และ  เข้ารอบเป็นปีที่ 3 ติดต่อกัน
, , ,  และ  ผ่านเข้ารอบเป็นครั้งแรกในการประกวด
,  และ  เข้าร่วมประกวดเป็นครั้งแรก และสามารถผ่านเข้ารอบได้สำเร็จ
ชนะรางวัล นางงามมิตรภาพ ครั้งแรก
เข้ารวมเป็นครั้งแรก
ในตอนแรกจะส่ง ริก้า เดียลลิน่า เป็นตัวแทนเข้าประกวด แต่เกิดปัญหาเรื่องของหนังสือเดินทางทำให้เธอไม่สามารถเข้าร่วมประกวดได้ ทำให้ต้องส่ง เอ็ฟฟี่ แอนดรูวลากากิ เป็นตัวแทนเข้าร่วมประกวดแทน ซึ่งเอ็ฟฟี่ ก็สามารถคว้ารางวัลนางงามมิตรภาพมาได้เป็นผลสำเร็จ แต่เมื่อปัญหาเรื่องหนังสือเดินทางของ ริก้า เดียลลิน่า แก้ไขได้แล้ว เอ็ฟฟี่จึงถอนตัวออกจากการประกวดเพื่อให้ริก้าได้ประกวดในนามตัวแทนของประเทศกรีซต่อไป
==อ้างอิง==
==แหล่งข้อมูลอื่น==
Official Site
Pageantopolis - Official result of Miss Universe 1954 
Judges 
นางงามจักรวาล
กลุ่มภาษาปาหารี

กลุ่มภาษาปาหารีเป็นส่วนหนึ่งของกลุ่มภาษาอินโดอารยันเหนือ เป็นภาษากลุ่มอินโด-อารยันที่ใช้พูดในบริเวณที่ราบของเทือกเขาหิมาลัยจากเนปาลทางตะวันออก ไปจนถึงรัฐหิมาจัลประเทศทางตะวันตก ภาษาในกลุ่มนี้แบ่งย่อยเป็น 3 กลุ่มคือ กลุ่มตะวันออกประกอบด้วยสำเนียงต่างๆของภาษาเนปาล เช่น โดขาลี กุรขาลี คาสกุรา กลุ่มกลาง ประกอบไปด้วยภาษาที่พูดในรัฐอุตรขัณฑ์และกลุ่มตะวันตกพูดในรัฐหิมาจัลประเทศ
ในเนปาล ภาษาเนปาลเป็นภาษาแม่ของชนกลุ่มอินโด-อารยันส่วนใหญ่ที่อยู่ในหุบเขาทางเหนือของอินเดียจนถึงเขตสูงสุดที่สามารถปลูกข้าวได้ ภาษาแม่ของชนเผ่าในบริเวณภูเขาส่วนใหญ่เป็นกลุ่มภาษาทิเบต-พม่า ภาษาเนปาลมีความแตกต่างจากภาษาปาหารีกลางเพราะได้รับอิทธิพลทั้งทางไวยากรณ์และคำศัพท์จากภาษากลุ่มทิเบต-พม่า ผู้พูดภาษาปาหารีกลางและตะวันตกไม่มีความเกี่ยวข้องใกล้ชิดกับภาษากลุ่มทิเบต-พม่า จึงรักษาเอกลักษณ์ของกลุ่มภาษาอินโด-อารยันได้ แม้ว่าชาวปาหารีจะได้พัฒนารูปแบบของตนเองและมีการใช้อย่างแพร่หลาย แต่บางครั้งก็จัดภาษาเหล่านี้เป็นส่วนหนึ่งของภาษาฮินดี ชื่อเรียกของภาษาเหล่านี้มีมาก เช่น เนปาลี (ภาษาของชาวเนปาล) กุรขาลี (ภาษาของชาวกุรข่า) ปัรภติยะ (ภาษาของชาวภูเขา) ภาษาปัลปาเป็นภาษาที่ใกล้เคียงกับภาษาเนปาล บางครั้งถูกแยกเป็นอีกภาษาหนึ่งต่างหาก
มีผู้พูดภาษากลุ่มปาหารีจำนวนมากในหุบเขาทางเหนือของปากีสถาน ระหว่างแคชเมียร์และอัฟกานิสถาน ภาษาเหล่านี้ได้รับอิทธิพลอย่างมากจากภาษาประจำชาติในบริเวณนั้นเช่น ภาษาอูรดูและภาษาปัญจาบ
ตระกูลภาษาอินโด-ยูโรเปียน
ภาษาในเอเชียใต้
ฟรันทซ์ เบ็คเคินเบาเออร์

ฟรันทซ์ อันโทน เบ็คเคินเบาเออร์ (Franz Anton Beckenbauer) เกิดเมื่อวันที่ 11 กันยายน ค.ศ. 1945 ที่มิวนิก เป็นผู้ฝึกสอน ผู้จัดการทีม และอดีตนักฟุตบอลชาวเยอรมัน มีฉายาว่า Der Kaiser ("จักรพรรดิ") อันเนื่องจากการเล่นที่งดงาม ความเป็นผู้นำ และชื่อของเขา "ฟรันทซ์" (มาจากชื่อจักรพรรดิออสเตรีย) และความโดดเด่นในการเล่นฟุตบอลของเขา เขาได้รับการยอมรับว่าเป็นนักฟุตบอลเยอรมันที่ยิ่งใหญ่ที่สุดตลอดกาล และเป็นหนึ่งในนักฟุตบอลที่ได้รับการยกย่องในประวัติศาสตร์ฟุตบอล เบ็คเคินเบาเออร์เป็นนักฟุตบอลที่เล่นได้หลายตำแหน่ง โดยเริ่มจากการเป็นกองกลาง แต่เลื่องชื่อด้านการเป็นกองหลัง เขายังมักได้รับยกย่องว่าเป็นผู้คิดตำแหน่งสวีปเปอร์ หรือ ลีเบโร สมัยใหม่
เขาได้รับเลือกเป็นผู้เล่นยุโรปแห่งปี 2 ครั้ง เขาลงแข่งให้กับฟุตบอลทีมชาติเยอรมนีตะวันตก 103 นัด ในฟุตบอลโลก 3 ครั้ง เขายังเป็นผู้เล่นคนเดียวที่เป็นกัปตันทีมและผู้จัดการทีมให้กับประเทศที่ชนะฟุตบอลโลก เขาได้ถ้วยฟุตบอลโลกในฐานะกัปตันทีมในปี 1974 และได้อีกครั้งในฐานะผู้จัดการทีมชาติในฟุตบอลโลก 1990 และกับสโมสรฟุตบอลไบเอิร์นมิวนิก เขาได้ถ้วยยุโรป 3 ครั้งติดต่อกัน ตั้งแต่ปี 1974 ถึง 1976 และคัปวินเนอร์สคัปในปี ค.ศ. 1967 เบ็คเคินเบาเออร์เป็นผู้เล่นคนเดียวที่เป็นกัปตันทีมที่ชนะในถ้วยยุโรป 3 ครั้ง เขาเปลี่ยนมาเป็นผู้ฝึกสอนและประธานของสถาบัน และยังมีรายชื่ออยู่ในหอเกียรติยศฟุตบอลแห่งชาติ
ในปี ค.ศ. 1999 เขาได้รับลงคะแนนเป็นที่ 2 ตามหลังโยฮัน ครัฟฟ์ ในฐานะนักฟุตบอลยุโรปแห่งศตวรรษ ที่จัดขึ้นโดยสมาพันธ์ประวัติศาสตร์และสถิติฟุตบอลนานาชาติ (IFFHS) และได้ที่ 3 ตามหลังเปเล่และครัฟฟ์ ของ "นักฟุตบอลแห่งศตวรรษ" ปัจจุบันเบ็คเคินเบาเออร์ยังคงเป็นผู้มีอิทธิพลต่อวงการฟุตบอลเยอรมันและทีมชาติ เขาเป็นผู้นำให้เยอรมนีชนะการประมูลการเป็นเจ้าภาพฟุตบอลโลก 2006 และดำรงตำแหน่งประธานกรรมการการจัดการ เขายังทำงานในฐานะผู้รู้ในวงการโทรทัศน์เยอรมัน ช่องแซท.1 ในช่วงการแข่งขันยูฟ่าแชมเปียนส์ลีกและเขียนคอลัมน์ฟุตบอลในแท็บลอยด์ Bild
== อ้างอิง ==
 
บุคคลจากมิวนิก
นักฟุตบอลชาวเยอรมัน
นักฟุตบอลทีมชาติเยอรมนี
ผู้เล่นในชุดชนะเลิศฟุตบอลโลก
ผู้เล่นในฟุตบอลโลก 1974
ผู้เล่นในบุนเดิสลีกา
ผู้เล่นสโมสรฟุตบอลไบเอิร์นมิวนิก
ผู้เล่นฮัมบัวร์เกอร์ เอ็สเฟา
กัปตันในชุดชนะเลิศฟุตบอลโลก
กัปตันในชุดชนะเลิศฟุตบอลชิงแชมป์แห่งชาติยุโรป
ผู้เล่นในชุดชนะเลิศฟุตบอลชิงแชมป์แห่งชาติยุโรป
ฟีฟ่า 100
ผู้ชนะเลิศบาลงดอร์
ผู้จัดการทีมฟุตบอลชาวเยอรมัน
ผู้จัดการทีมในชุดชนะเลิศยูฟ่ายูโรปาลีก
ผู้จัดการทีมในชุดชนะเลิศฟุตบอลโลก
ผู้จัดการทีมฟุตบอลทีมชาติเยอรมนี
ผู้จัดการทีมออแล็งปิกเดอมาร์แซย์
ผู้จัดการทีมสโมสรฟุตบอลไบเอิร์นมิวนิก
ยออาน กูร์กุฟ

ยออาน มีแกล กูร์กุฟ (Yoann Miguel Gourcuff) เกิดเมื่อวันที่ 11 กรกฎาคม ค.ศ. 1986 เป็นนักฟุตบอลอาชีพชาวฝรั่งเศส ปัจจุบันเล่นให้กับสโมสรออแล็งปิกลียอแนในลีกเอิง โดยหลักแล้วเขาเล่นในตำแหน่งกองกลางตัวรุก แต่ในบางครั้งเล่นในตำแหน่งกองหน้าตัวรุกที่ 2 และได้รับกล่าวถึงว่าเป็น "เพลย์เมกเกอร์ที่มีคุณภาพอย่างแท้จริง" ที่มีทักษะส่งผ่านบอล อดีตนักฟุตบอลทีมชาติฝรั่งเศส ดาวิด ฌีโนลา กล่าวว่า กูร์กุฟเป็นนักฟุตบอลฝรั่งเศสที่ดีที่สุดในรุ่นของเขา รูปแบบการเล่นและความสามารถของเขาได้รับการเปรียบเทียบกับตำนานนักฟุตบอลฝรั่งเศส อย่าง ซีเนดีน ซีดาน
กูร์กุฟเป็นตัวแทนของฟุตบอลทีมชาติฝรั่งเศส โดยก่อนที่เขาจะก้าวสู่ทีมชุดใหญ่ เขาเล่นให้กับชุดอายุไม่เกิน 19 ปี และชนะในการแข่งขันฟุตบอลชิงแชมป์แห่งชาติยุโรป 2005 อายุไม่เกิน 19 ปี เขาได้ก้าวสู่ทีมชาติชุดใหญ่ครั้งแรกในเดือนสิงหาคม ค.ศ. 2008 โดยยิงประตูแรกให้กับทีมชาติฝรั่งเศสในอีก 2 เดือนต่อมาในนัดแข่งกับโรมาเนีย  เขาเป็นผู้เล่นหลักให้กับทีมชาติฝรั่งเศสในฟุตบอลโลก 2010 ตั้งแต่เขาร่วมทีมชาติ เขาได้เล่นเป็นเพลย์เมกเกอร์ ตำแหน่งที่หายไปและไม่สามารถหาตัวมาแทนได้หลังซีดานเกษียณตัวใน ค.ศ. 2006
== อ้างอิง ==
ผู้เล่นในลีกเอิง
ผู้เล่นในเซเรียอา
ผู้เล่นในฟุตบอลโลก 2010
นักฟุตบอลชาวฝรั่งเศส
นักฟุตบอลทีมชาติฝรั่งเศส
บุคคลจากจังหวัดมอร์บีอ็อง
ผู้เล่นสโมสรฟุตบอลสตาดแรแน
ผู้เล่นสโมสรฟุตบอลฌีรงแด็งเดอบอร์โด
ผู้เล่นเอซี มิลาน
ผู้เล่นออแล็งปิกลียอแน
รถยก

รถยก เป็นรถที่ใช้สำหรับยกและขนย้ายสิ่งของ รถยกสมัยใหม่ได้ถูกพัฒนาขึ้นเมื่อ พ.ศ. 2463 ในปัจจุบันรถยกถือเป็นสิ่งจำเป็นอย่างหนึ่งที่ใช้ในโรงงานอุตสาหกรรม และคลังสินค้า เป็นการช่วยลดเวลาการทำงาน ทุ่นแรงยกและการเคลื่อนย้าย ลดการบาดเจ็บจากการยกของหนัก และลดการจ้างมนุษย์ ลักษณะโดยทั่วไปของรถยกมี แท่งเหล็กยื่นออกมาจากโครงสร้างหลักของตัวรถเรียกว่า งา เพื่อใช้สำหรับวางและยกสิ่งของ เพื่อทำการเคลื่อนย้าย โดยอาศัยกลไกการทำงานในรูปแบบต่างๆ
== ประวัติ ==
ในสมัยสงครามโลกครั้งที่ 1 มีส่วนสำคัญในการที่จะพัฒนาการยกแท่นรองฐานปืนด้วยระบบไฟฟ้าในการยก เนื่องจากความจำเป็นและสะดวกในการใช้งาน ได้มีการคิดค้นพัฒนาเพิ่มในด้านของการยกและขนย้ายลูกระเบิดให้เป็นไปด้วยความนิ่มนวลและมีความปลอดภัยมากขึ้น จึงได้พัฒนาใช้ทั้งแบบเชิงกล และรถยกใช้ไฟฟ้าขึ้นมาด้วย
รถยกรุ่นแรกจะเป็นแบบง่าย ๆ ไม่ใช้ระบบไฮดรอลิคในการยก ไม่มีงา แต่ใช้รอกเป็นตัวดึงโซ่และยก ยกได้ไม่สูงมากนัก ไม่ใช้คนนั่งขับ
ปี พ.ศ. 2460 ได้มีการพัฒนารถยกที่ใช้คนนั่งขับ โดย บริษัท Clark จำกัด เรียกว่า TruckTracter แต่เป็นการผลิตเพื่อใช้งานของ Clark เอง
ในอีก 6 ปีต่อมา บริษัท Yale ได้ผลิตรถยกแบบใช้ไฟฟ้า และมีงาใช้ในการยกขึ้นมา การยกขึ้น-ลง ใช้แบบ Ratchet & Pinion หรือการใช้เฟืองและสปริงช่วยในการหมุนเพื่อผ่อนแรงยก
การใช้งานรถยกในสมัยนั้นยังเป็นไปแบบไม่แน่นอนจนได้มีการพัฒนาแท่นวางสินค้าขึ้นอย่างมีมาตรฐานในปี พ.ศ. 2473 เป็นจุดเปลี่ยนที่ทำให้มีการพัฒนารถยกเรื่อยมาจนถึงปัจจุบัน อย่างไรก็ตามการพัฒนารถยกเป็นไปแบบก้าวกระโดด ในช่วงสงครามโลกครั้งที่ 2 ความต้องการด้านอุปโภคและยุทธภัณท์ สูงขึ้นหลายเท่าตัว เป็นแรงผลักดันให้มีการเร่งพัฒนาการขนย้ายโดยเฉพาะการขนย้ายด้วยรถยก ส่วนรถยกที่ใช้ไฟฟ้าได้สร้างแบตเตอรี่สามารถใช้งานได้ 8 ชั่วโมงติดต่อกันโดยไม่ต้องประจุไฟใหม่
ต่อมาจึงได้พัฒนาด้านความปลอดภัยให้แก่คนขับขึ้นด้วยการทำกรงเหล็กป้องกันสิ่งของตกใส่คนขับ 
== อ้างอิง ==
การขนส่งสินค้าเชิงพาณิชย์และการจัดจำหน่าย
ยานพาหนะพลังงานไฟฟ้า
รถบรรทุก
โมคา

โมคา  (Mocha หรือ Mokha) หรือ อัลมุคอ (المخا, al-Mukhā) เป็นเมืองท่าในประเทศเยเมน บนชายฝั่งทะเลแดง ในสมัยก่อนมีกาแฟเป็นสินค้าส่งออกที่สำคัญ ในช่วงคริสต์ศตวรรษที่ 15 เป็นเมืองท่าที่สำคัญที่สุดของประเทศ เป็นที่ตั้งของสถานีการค้าสำคัญที่ชาวดัตช์ ชาวอังกฤษ และชาวฝรั่งเศส เข้ามาครอบครอง ต่อมา ตกอยู่ภายใต้การปกครองของจักรวรรดิออตโตมันและเกิดกรณีพิพาทตลอดในช่วงคริสต์ศตวรรษที่ 19 และเมื่อชาวยุโรปได้ย้ายสิ่งอำนวยความสะดวกไปยังเมืองเอเดน ทำให้เมืองโมคาลดความสำคัญลงไป
เมืองในประเทศเยเมน
อลิชา หิรัญพฤกษ์

อลิชา หิรัญพฤกษ์ หรือชื่อเกิดว่า อลิชา ไล่สัตรูไกล และชื่อเล่นว่า แอน เกิดเมื่อวันที่ 1 มีนาคม 2522  เป็นนักแสดงหญิงชาวไทยโดยเป็นลูกครึ่งไทย-อเมริกัน
== ประวัติ ==
อลิชา เป็นลูกครึ่งไทย-สหรัฐอเมริกา บิดาป็นชาวไทยเชื้อสายจีน ชื่อ วิชิตพล ไล่ศัตรูไกล มารดาเป็นชาวอเมริกัน ชื่อ เมลานี ไล่ศัตรูไกล   พ่อแม่ของเธอแยกทางกันตั้งแต่เธอยังเด็ก โดยเธออยู่กับคุณพ่อของเธอที่ประเทศไทย มีพี่น้อง 3 คน และเธอเป็นคนโต สำเร็จการศึกษาระดับอนุบาลจากประเทศสหรัฐอเมริกา, ระดับประถมศึกษาปีที่ 3 ถึงมัธยมศึกษาปีที่ 4 ที่โรงเรียนเบญจมินทร์, ระดับมัธยมศึกษาปีที่ 5 ถึงปีที่ 6 ที่โรงเรียนนวมินทราชินูทิศ บดินทรเดชาและระดับปริญญาตรีจากคณะศิลปศาสตร์ มหาวิทยาลัยอัสสัมชัญ เคยได้รับเลือกเป็นทูตวัฒนธรรมตัวแทนไทยเพื่อไปเผยแพร่วัฒนธรรมไทยที่ประเทศนิวซีแลนด์ เข้าสู่วงการบันเทิงด้วยงานถ่ายแบบ, โฆษณา และเข้ามาเล่นละครเป็นนางเอกเรื่องแรกของอาร์เอสพอหมดสัญญาก็ย้ายมาเล่นละครของเอ็กแซ็กท์ ตั้งแต่ปี 2547 จนหมดสัญญาเช่นกัน
==ชีวิตส่วนตัว==
อลิชาสมรสกับ ภูริ หิรัญพฤกษ์ และเข้ารับพระราชทานน้ำสังข์จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่พระราชวังสวนจิตรลดา เมื่อช่วงบ่ายของวันที่ 26 ต.ค. 2555
ปัจจุบัน แอน อลิชา และ ภูริ มีบุตรสาวด้วยกัน 2 คนคือ
1.ริชา หิรัญพฤกษ์ เกิดเมื่อวันที่ 14 กรกฎาคม พ.ศ. 2559
2.ลิษา หิรัญพฤกษ์ เกิดเมื่อวันที่ 13 มกราคม พ.ศ. 2563
== ผลงานการแสดง ==
=== ละครโทรทัศน์ ===
=== ละครสั้น ===
เสน่หาสตอรี่ ซีซั่น 3 ตอน เสน่หาสัญญาลวง ทาง AIS PLAY รับบท แยม (2563)
=== ละครเทิดพระเกียรติ ===
รักบ้านเรา รับบท เปรี้ยว (ช่อง 9) (2551)
=== ซิทคอม ===
ผู้กองเจ้าเสน่ห์ ตอน ศึกชิงนาง รับบท พัดชา รักธรรม (ต้อม) (รับเชิญ) (2551)
บ้านนี้มีรัก ตอน นี่หรือวาสนา รับบท ก้อย (รับเชิญ) (2553)
=== ภาพยนตร์ ===
กระโปรงบานขาสั้น (2537)
มือใหม่ (2548)
หมาไนกับยัยเฉิ่ม (2548)
=== พิธีกร ===
ชิงร้อยชิงล้าน ซันไชน์ เดย์ ช่อง 3 คู่กับ ปัญญา นิรันดร์กุล (รับเชิญ) (2556)
=== มิวสิกวิดีโอ ===
เพลง "วันวานยังหวานอยู่" ของ เรนโบว์
เพลง "ขอคืน" ของ บอยสเก๊าท์
เพลง "เจ้าชาย เจ้าหญิง"ของ ไจแอนท์ (วงดนตรี)
เพลง "James FM" ของ เจมส์ เรืองศักดิ์
เพลง "เศษเล็ก ๆ" ของ เดอะ ไทคูน
เพลง "ขอเลวแค่นี้" , "รักแท้แพ้ใกล้ชิด" "ชีวิตในกำมือ" ของ ธนพร แวกประยูร
เพลง "สายตาลำเอียง" ของ อุเทน พรหมมินทร์
เพลง "แสบ" ของ ดา เอ็นโดรฟิน
เพลง เมื่อสองเราได้พบกัน ของ แก้ม วิชญาณี เปียกลิ่น คู่กับ ภูริ หิรัญพฤกษ์
เพลง หลงเลย ของ ไทยเทเนี่ยม
เพลง หลอก ของ เบล สุพล
== อ้างอิง ==
==แหล่งข้อมูลอื่น==
นางแบบไทย
นักแสดงชาวไทย
ชาวไทยเชื้อสายอเมริกัน
ชาวไทยเชื้อสายจีน
สกุลสุวรรณรัฐ